17.4.2019, 00:47
Kiitos jälleen hyvästä kirjoituksesta! Olin taannoin vierailemassa yläasteella työn puolesta, ja kasiluokkalaisilla oli menossa seksuaalisuuteen ja seksiin liittyvä tunti. Tunnin aikana käytiin läpi seksitaudit ja kondominkäyttö. Riskikäyttäytymisestä kerrottiin sävyyn, jossa yhdenillanjutut olivat täysin vastuuttomia ja seksitauti on nolo ja tuomittava asia. Jos asiaa lähestytään näin, miten nuori uskaltaa mennä testeihin? Nautinnosta tuskin mainittiin sanallakaan. Sukuelinten lisäksi mitään muita erogeenisiä alueita ei käsitelty, eikä itsetutkiskelusta ja -tyydytyksestä puhuttu mitään. Opettajalta kysellessäni sain valitettavasti kuvan, että nämä eivät kuulu siihen perusajatukseen, jota koulussa käsitellään. Koin suurta pettymystä, sillä ajattelin, että asiat olisivat menneet jo parempaan suuntaan. Työtä on jäljellä vielä paljon. Yläastekokemus sai minut haluamaan seksuaaliterapeutiksi tai-kasvattajaksi kahta kauheammin. Seksuaalisuus on valtava voimavara ja ihana asia, kunhan se osattaisiin nähdä kauniina kaiken tabuisuuden ja hyssyttelyn ohi. Kiitos kaisa, olet lumoava niin sanoissasi kuin kuvissakin <3